CELEX: 62020CN0474
Language: fi
Date: 2020-09-30 00:00:00
Title: Asia C-474/20: Ennakkoratkaisupyyntö, jonka Vrhovni sud Republike Hrvatske (Kroatia) on esittänyt 30.9.2020 – I. D. v. Z. b. d.d., Z.

7.12.2020   
            
            
               FI
            
            
               Euroopan unionin virallinen lehti
            
            
               C 423/30
            
         
      Ennakkoratkaisupyyntö, jonka Vrhovni sud Republike Hrvatske (Kroatia) on esittänyt 30.9.2020 – I. D. v. Z. b. d.d., Z.
      (Asia C-474/20)
      (2020/C 423/45)
      Oikeudenkäyntikieli: kroaatti
      
         Ennakkoratkaisua pyytänyt tuomioistuin
      
      Vrhovni sud Republike Hrvatske
      
         Pääasian asianosaiset
      
      
         Kantaja: I. D.
      
         Vastaaja: Z. b. d.d., Z.
      
         Ennakkoratkaisukysymykset
      
      
                  1)
               
               
                  Onko kuluttajasopimusten kohtuuttomista ehdoista annettua direktiiviä 93/13 (1) tulkittava siten, että sen säännöksiä sovelletaan lainasopimukseen, joka on tehty ennen Kroatian tasavallan liittymistä Euroopan unioniin mutta joka on muunnettu sellaisen lain nojalla, joka on annettu sen jälkeen, kun Kroatian tasavalta liittyi Euroopan unioniin liittymisen jälkeen, ja onko Euroopan unionin tuomioistuimella tältä osin toimivalta vastata toiseen kysymykseen?
                  Jos ensimmäiseen kysymykseen annettava vastaus on myöntävä, esitetään seuraavat kysymykset:
               
            
                  2)
               
               
                  Onko kuluttajasopimusten kohtuuttomista ehdoista annetun direktiivin 6 artiklan 1 kohtaa tulkittava siten, että se on esteenä pääasiassa kyseessä olevalle kansalliselle lainsäädännölle – eli vuonna 2015 kulutusluottolain muuttamisesta ja täydentämisestä annetulle laille – jolla yhtäältä velvoitetaan pakottavalla säännöksellä palvelujen tarjoaja tarjoamaan kuluttajalle mahdollisuus lainasopimuksen sellaisen lisäsopimuksen tekemiseen kyseisessä laissa säädetyllä tavalla, jolla tietyt sopimusehdot, jotka mainitun lain voimaantuloajankohtana (korkojen yksipuolista muuttamista koskeva ehto) tai myöhemmin (ehto, joka liittyy Sveitsin frangia koskevaan valuuttaehtoon) on tuomioistuinratkaisuilla julistettu mitättömiksi, korvataan pätevillä sopimusehdoilla siten, että katsotaan, että sopimuspuolten välillä on alun perin sovittu lisäsopimuksessa tarkoitetulla tavalla, millä varmistetaan sopimuksen pätevyys, ja jolla toisaalta kuluttajan, joka on vapaaehtoisesti hyväksynyt lisäsopimuksen tekemisen, kohtuuttomien sopimusehtojen perusteella suorittamia maksuja käytetään hänen sellaisten velvoitteidensa täyttämiseen, jotka perustuvat pätevän lisäsopimuksen ehtoihin, ja johon sisältyy mahdollisuus sopia siitä, miten liikaa maksettujen määrien suhteen menetellään, tai liikaa maksettujen määrien palauttamisesta kuluttajalle silloin, kun kyseinen määrä ylittää uuden takaisinmaksusopimuksen lyhennysten määrän, mainitussa laissa säädetyllä tavalla?
               
            
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).